นายกรัฐมนตรี ชี้คดีเสือดำ จำเลย ควรไปศาล หากหนีก็ต้องถูกหมายจับ
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการนัดอ่านคำพิพากษาศาลฏีกา ในคดีล่าเสือดำ ที่มีนายเปรมชัย กรรณสูต ประธานบริหารและกรรมการผู้จัดการบริษัท อิตาเลียนไทย ดีเวล๊อปเมนต์ จำกัด (มหาชน) เป็นจำเลยในคดี ว่าถ้าจะให้คดีนี้เป็นอุทาหรณ์ก็ขอให้ประชาชนอย่าไปทำตาม พร้อมระบุว่า เมื่อศาลมีหมายเรียกก็ต้องเดินทางไป ส่วนกรณีจำเลย จะไปหรือไม่ไปนั้นนายกรัฐมนตรีตอบไม่ได้ (จะทำอย่างไร ไม่ได้ เพราะไม่ใช่เสือดำ) แต่ตามกฎหมายแล้วคนที่ถูกเรียกไม่ไป ก็ออกหมายจับและส่งรายชื่อไปทุกด่านตรวจทั่วประเทศ เพื่อทำการจับกุมเหมือนทุกคดี